b"\n_START_ARTICLE_\nRules of Engagement (Zvezdna vrata SG-1)\n_START_PARAGRAPH_\nRules of Engagement je naslov epizode znanstveno-fantasti\xc4\x8dne serije Zvezdna vrata, v kateri se SG-1 takoj ob izhodu iz zvezdnih vrat znajde sredi bitke, v kateri se ena izmed ekip SG bojuje z Jaffovo vojsko. O'Neill in ostali so prepri\xc4\x8dani, da gre za ekipo SG-11, ki je izginila med eno od svojih misij, zato se odlo\xc4\x8dijo, da bodo pomagali svojim kolegom. Toda na njihovo presene\xc4\x8denje se skrivnostna ekipa SG obrne proti njim. \xc4\x8clani ekipe SG-1 se s hudim glavobolom in brez oro\xc5\xbeja zbudijo v voja\xc5\xa1kem taboru za urjenje._NEWLINE_Izka\xc5\xbee se, da gre za najstnike, ki jih je \xc5\xa1irom vesolja zbral Apofis in so prevzeli dve razli\xc4\x8dni vlogi (tj. vlogo ekipe Zvezdnih vrat in vlogo Jaff), s \xc4\x8dimer se pripravljajo za infltracijo v poveljstvo Zvezdnih vrat. Oro\xc5\xbeje, ki ga uporabljajo pri urjenju, ni smrtonosno, temve\xc4\x8d nasprotnika le za\xc4\x8dasno onesposobi. Te\xc5\xbeava pa nastopi, ker se med to oro\xc5\xbeje pome\xc5\xa1a tudi pravo oro\xc5\xbeje ekipe SG-1 in zgodi se, da je eden od fantov nato ranjen s tem oro\xc5\xbejem. Vsi zbrani rekruti to razumejo kot \xc4\x8das, da za\xc4\x8dnejo trenirati s pravim oro\xc5\xbejem._NEWLINE_Da bi ekipa SG-1 prepre\xc4\x8dila pokol, vsem prika\xc5\xbee posnetek umirajo\xc4\x8dega Apofisa in jim pove, da gre za la\xc5\xbenega boga. \xc5\xa0ele tedaj fantje odlo\xc5\xbeijo oro\xc5\xbeje in se vrnejo na doma\xc4\x8de planete."